**Djelotvornost i upotreba**

Iako su mnogi sumnjičavi te smatraju da ovakva jednostavna otopina ne može zamijeniti snažne deterdžente i kemijske preparate, svjedočanstva korisnika govore sasvim suprotno.

Njegova primjena je višestruka:

* čisti i dezinficira sve površine u kućanstvu
* djelotvorno uklanja kamenac
* uspješno razgrađuje masnoće, tvrdokorne mrlje i razne druge nečistoće
* otklanja pesticide i ostale kemijske supstance s voća i povrća
* pomaže u eliminaciji štetnih mikroorganizama
* uništava plijesni
* čisti i osvježava odjeću i obuću
* pročišćava zrak
* otklanja neugodne mirise
* djeluje kao prirodan pesticid i herbicid
* obogaćuje tlo i pridonosi zdravlju i rastu biljaka
* njeguje kožu i dlaku kućnih ljubimaca
* pomaže u borbi protiv žohara, mrava, muha i komaraca
* eliminira elektromagnetsko zračenje
* štiti okoliš
* pročišćava podzemne vode

**Izvrsno prirodno rješenje za čišćenje doma**

Uz pomoć ove organske tekućine vaš dom će zablistati posebnim sjajem, a njena antibakterijska svojstva pobrinut će se za vaše i zdravlje vaših ukućana.

Možete ju koristiti za pranje posuđa, namještaja i podova, a u tom slučaju preporučljiv je omjer 100 ml otopine na 1 l vode.

Odlično je prirodno rješenje za uklanjanje nečistoća, pesticida i drugih otrova s voća i povrća.

Ostavite voće ili povrće trideset minuta u otopini razrijeđenoj s vodom (u omjeru 30 ml otopine na 1 l vode). Nakon toga ga operite u čistoj vodi.

Rublje namočeno i oprano u ovoj ekološkoj otopini odisat će besprijekornom čistoćom i svježinom.

Sve tvrdokorne mrlje nestat će nakon što tkaninu ostavite nekoliko sati namočenu u otopini, a zatim ju dobro operete.

Bio enzim se pokazao i kao izvrsno rješenje za održavanje kupaonice -  za čišćenje odvoda, uklanjanje kamenca i neugodnih mirisa.

Za čišćenje i odštopavanje odvoda i uklanjanje kamenca ulijte otopinu u odvod ili natopite područje zahvaćeno kamencom te ostavite da djeluje preko noći.

**Zanimljivo**  
Bio enzim učinkovito pročišćava zrak i otklanja neugodne mirise poput mirisa nekih namirnica (luka, češnjaka) neugodnih mirisa kuhinjskih ili kupaonskih odvoda, mirisa duhana i kućnih ljubimaca.  
  
Prijedlog: ulijte željenu količinu tekućine u posudu i ostavite na kuhinjskom ili sobnom ormaru. Možete napuniti i razne ukrasne posude i postaviti ih kao dekoraciju na vaše police.

Bio enzim besprijekorno čisti ogledala i staklene površine – prema iskustvima korisnika, daleko efikasnije od komercijalnih sredstava za čišćenje.

Razrijedite ga u omjeru 1:3, ulijte u bočicu s raspršivačem, poprskajte na željenu površinu te ju istrljajte čistom pamučnom tkaninom.

**Pomoć protiv štetnih napasnika**

Osim što posjeduje snažna antibakterijska svojstva, otpadni bio enzim je djelotvoran i u eliminaciji raznih štetočina koji nemilosrdno opsjedaju voćnjake, povrtnjake, ali i stambene prostore.

Eliminira lisne uši, rastjeruje mrave, žohare i druge kukce, a pomaže i u borbi protiv komaraca i muha.

Pomiješajte 15 ml bio enzima i 500 ml vode, mješavinu ulijte u bočicu s raspršivačem te poprskajte područje s kojeg želite eliminirati nametnike.

Primjerice, poprskate li stupove terase ovom otopinom, konačno ćete moći uživati u ljetnim večerima bez prisutnosti dosadnih komaraca.

**Prirodno gnojivo za bujan povrtnjak i voćnjak**

Ova otopina je dragocjeno organsko gnojivo te potpuno bezopasan pesticid i herbicid.

Obogatit će tlo vašeg voćnjaka i povrtnjaka, eliminirati sve nametnike, a ujedno poboljšati kvalitetu te okus voća i povrća.

Za gnojidbu voća, povrća ili cvijeća i eliminiranje štetnika otopinu razrijedite s vodom u omjeru 30 ml otopine na 2 l vode te pošpricajte tlo oko biljaka ili same biljke ako su kontaminirane nametnicima poput lisnih uši.

Ne koristite koncentrat otopine jer on će "spaliti" biljku i zakiseliti tlo!

**Čuvar okoliša**

Poznato je da kemijska sredstva za čišćenje u svom sastavu sadrže fosfate, nitrate, amonijak, klor i druge štetne tvari te tako zagađuju zrak, tlo, podzemne vode, rijeke i čitav okoliš.

Upotrebom ove prirodne otopine dat ćete svoj doprinos očuvanju, ne samo svoje okoline već i cijelog planeta.

Dr. Oon tvrdi da 1 litra otopine otpadnog enzima može pročistiti do 1000 litara kontaminirane riječne vode.

Stoga, svaki put kada otopinu nakon čišćenja domaćinstva ili pranja rublja ulijete u odvod, učinili ste više nego dobro djelo za obližnji ribnjak, potok ili rijeku, a time i za čitav planet.